Vyfjarige verdrink in strandswembadŉ Vyfjarige meisie het Sondag in ŉ swembad by Suid-strand in Durban verdrink. Chris Botha, ŉ woordvoerder van Netcare 911, sê die voorval het om 14:33 plaasgevind. “Lewensredders het die meisie bewusteloos in die swembad sien dryf, haar onmiddellik uitgehaal en mond-tot-mond-asemhaling begin toepas,” het Botha gesê. Paramedici van Netcare 911 is ontbied wat dadelik begin het om gevorderde lewensreddingstegnieke toe te pas. “Die meisie is na ŉ lang reddingspoging op die toneel dood verklaar,” het Botha gesê.